CELEX: 62017CN0334
Language: hu
Date: 2017-06-05 00:00:00
Title: C-334/17. P. sz. ügy: A Törvényszék (első kibővített tanács) T-117/15. sz., Észt Köztársaság kontra Európai Bizottság ügyben 2017. március 24-én hozott ítélete ellen az Észt Köztársaság által 2017. június 5-én benyújtott fellebbezés

7.8.2017   
            
            
               HU
            
            
               Az Európai Unió Hivatalos Lapja
            
            
               C 256/18
            
         A Törvényszék (első kibővített tanács) T-117/15. sz., Észt Köztársaság kontra Európai Bizottság ügyben 2017. március 24-én hozott ítélete ellen az Észt Köztársaság által 2017. június 5-én benyújtott fellebbezés
   (C-334/17. P. sz. ügy)
   (2017/C 256/17)
   Az eljárás nyelve: észt
   
      Felek
   
   
      Fellebbező: Észt Köztársaság (képviselő: N. Grünberg)
   
      A többi fél az eljárásban: Európai Bizottság, Lett Köztársaság
   
      A fellebbező kérelmei
   
   A fellebbező azt kéri, hogy a Bíróság:
   
               —
            
            
               helyezze hatályon kívül a Törvényszék T-117/15. sz. ügyben 2017. március 24-én hozott ítéletét, amennyiben az az Észt Köztársaság 2015. március 4-i keresetét mint elfogadhatatlant elutasította;
            
         
               —
            
            
               utalja vissza az ügyet a Törvényszék elé az Észtország 2015. március 4-i keresetében foglalt kérelmek elbírálása céljából;
            
         
               —
            
            
               az alperest kötelezze a költségek viselésére.
            
         
      Jogalapok és fontosabb érvek
   
   
               1.
            
            
               A Törvényszék megsértette az uniós jogot, amennyiben megállapította, hogy a Pimix ítéletet (1), a Cseh Köztársaság kontra Bizottság ítéletet (2) és a Lett Köztársaság kontra Bizottság ítéletet (3) nem lehet az ítélkezési gyakorlat értelmében új és lényeges ténynek tekinteni, és ezért mint elfogadhatatlan keresetet elutasította az Észt Köztársaság 2015. március 4-i keresetét, amely az Európai Bizottság 2014. december 22-i levelében foglalt határozat (Ares[2014]4324235) megsemmisítésére irányult.
            
         
               2.
            
            
               Másodszor a Törvényszék a 2017. március 24-i ítélet 13. és 84. pontjában a 60/2004 rendelet (4) esetében az Európai Unió Hivatalos Lapjában való észt nyelvű közzététel dátumaként a helyes 2005. július 4-e helyett tévesen 2004. július 4-ét jelölte meg. Ennélfogva pontatlan tényeken alapul a Törvényszék megállapítása, amely azon lehetőségre vonatkozik, hogy a gazdasági szereplőktől kizárólag a nemzeti jog alapján be lehetett szedni a piacról ki nem vont cukortöbbletek utáni díjat.
            
         
               3.
            
            
               Harmadszor a Törvényszék megsértette az indokolási kötelezettséget. Így különösen nem tért ki a 2004. május 1-jei állapot szerinti cukortöbbletekre vonatkozó bejelentési kötelezettségre. Ezért nem világos a Törvényszék arra vonatkozó megállapítása, hogy a 60/2004 rendelet esetében az Európai Unió Hivatalos Lapjában való észt nyelvű, megfelelő időben történő közzététel elmaradása nem gátolta az Észt Köztársaságot abban, hogy a nemzeti jogát alkalmazza annak érdekében, hogy a gazdasági szereplőktől beszedje a piacról ki nem vont cukortöbbletek utáni díjat.
            
         
      (1)  Pimix ítélet, C-146/11, EU:C:2012:450.
   
      (2)  Cseh Köztársaság kontra Bizottság ítélet, T-248/07, EU:T:2012:170.
   
      (3)  Lett Köztársaság kontra Bizottság, T-262/07; EU:T:2012:171.
   
      (4)  A Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozása következtében a cukorágazatra vonatkozó átmeneti intézkedések megállapításáról szóló, 2004. január 14-i 60/2004/EK rendelet (HL 2004. L 9., 8. o.; magyar nyelvű különkiadás 3. fejezet, 42. kötet, 125. o.).